තරුණ පර්යේෂණ විද්‍යාඥයන් 23 දෙනෙකු, ඉංජිනේරුවරුන් 04 දෙනෙකු සහ ක‍ෂ්ත්‍රයේ ප්‍රවීණ මහාචාර්යවරුන් 04 දෙනෙකුගෙන් සමන්විත කණ්ඩායම මෙහෙයවීම, මහාචාර්ය වෙරන්ජ කරුණාරත්න සහ මහාචාර්ය නලින් ද සිල්වා විසින් සිදුකරන අතර නව සංයෝග නිර්මාණය සහ ප්‍රධාන පර්යේෂක වශයෙන් මහාචාර්ය ගෙහාන් අමරතුංග කටයුතු කරයි.සිලින්ටෙක් ආයතනයේ ප්‍රධාන විධායක වශයෙන් හරීන් ද සිල්වා විජේරත්න කටයුතු කරන අතර එහි සභාපතිත්වය දරන්නේ අචාර්ය මහේෂ් අමලීන් විසිනි.රටෙහි තිරසාර සංවර්ධනයකට මෙන්ම නවෝත්පාදන ආර්ථීකයක් බිහි කිරීම සඳහා නුදුරේ දී අංග සම්පූර්ණ වන රටේ පළමු විද්‍යා උද්‍යානය සහ 21 වන දින විවෘත කෙරෙන නැනෝ තාක‍ෂණ ‘'විශිෂ්ටත්වයේ කේන්ද්‍රය'’ අතිශය තීරණාත්මක බව තාක‍ෂණ හා පර්යේෂණ ඇමැති පාඨලී චම්පික රණවක මහතා පවසයි..